שירי מולדת

שירי מולדת הוא אלבום משנת 1983 של הזמרת עפרה חזה, שיצא לאחר פרסום האלבום "חי" והגעתה של חזה למקום השני בתחרות האירוויזיון. האלבום ביצר את מעמדה של חזה, ופתח צוהר לשיתופי פעולה עם יוצרים ותיקים. עם הצלחת האלבום הוחלט לשחזר את ההצלחה בשני תקליטים נוספים שיצאו ב-1985 ו-1987.

בסמוך ליציאתו זכה האלבום למעמד פלטינה בארץ ישראל ונמכרו ממנו כ-60,000 עותקים בסך הכל.

== רקע והפקה ==
עפרה חזה שרה משירי ארץ-ישראל עוד בתחילת דרכה, ובעקבות לחץ הקהל ולחץ הרדיו, הוציאה תקליט שלם של שירי מולדת. שירי האלבום, בעיבודיו של שם טוב לוי, הושמעו באופן תדיר מעל גלי האתר. כמו כן, האלבום זכה לשבחי הביקורת. מיד עם הצלחת "שירי מולדת" ויציאתו של האלבום "אדמה" (שכלל שירים חדשים שכתבו כותבים שאת שירם גם עפרה חידשה באלבומי שירי המולדת), בישרה חזה בראיונותיה כי עתיד לצאת אלבום המשך באותה מתכונת: מספר שירי מולדת ומחרוזת שירים אחת. "שירי מולדת ב'" יצא ב-1985 ושיחזר את הצלחת קודמו. השיר "הנערים הספנים" אף נכנס למצעד הפזמונים העברי השנתי (תשמ"ו) של רשת ג'.

ב-1986 השתמש שם טוב לוי בחלק מהפלייבקים משירי מולדת א' ◼︎ ב', הוסיף להם הקלטות שלו מחלל את המלודיה והוציא את האלבום נעימות מולדת.

בשנת 1987, בד ובד עם התעצמות הקריירה של חזה באירופה, הוצא לאור האלבום השלישי בסדרת "שירי מולדת". האלבום, שהוקדש לחגיגות הארבעים למדינת ישראל, הופק ועובד על ידי בני נגרי.

עם כניסתו של הדיסק לשוק הישראלי, איחדה "הד ארצי" ב-1989 את שני החלקים הראשונים בסדרת האלבומים כשסדר השירים השתנה. מהדורה זו זכתה באלבום זהב. בשנת 1998 יצאה מהדורת הדיסק לשירי מולדת ג'.
בשנת 2009 אוחדו שלושת האלבומים לשני דיסקים כששירי מולדת א' ◼︎ ב' יצאו כדיסק אחד והשלישי כדיסק אחד.

==רשימת השירים==

#יד ענוגה (זלמן שניאור — עממי בדואי) [5:24]
#זמר נוגה (התשמע קולי) (רחל — יוסף מוסטקי) [3:25]
#יש לי גן (ח.נ. ביאליק — נחום נרדי, ע"פ עממי ערכי) [2:20]
#נערה ושמה כנרת (עמוס אטינגר — דב זלצר) [3:40]
#בהר הגלבוע (לאה נאור — יוסף הדר) [2:55]
#מה אומרות עינייך (יצחק שנהר — מרדכי זעירא) [3:48]
#נעמה (אברהם בר-עוז — שלמה (בירן) בידרמן) [2:39]
#עץ הרימון (יעקב אורלנד — ידידיה אדמון, ע"פ עממי בוכרי) [2:47]
#הצריף הקטן (אילנה טל — יוסף וילנסקי) [3:00]
#מחרוזת שירי רועים ואוהבים [4:50]
* א. שיר השומר (מעל המגדל) (עמנואל לין — בנימין עומר)
* ב. ערב שח (עמנואל זמיר — עמנואל זמיר)
* ג. רועה ורועה (מתתיהו שלם — מתתיהו שלם)
* ד. שיר הכד (אברהם חלפי — עממי בוכרי)
* ה. דבקה רפיח (לי יומי ולי לילי) (עמנואל זמיר — עממי)

==קישורים חיצוניים==

* [http://www.youtube.com/watch?v=IlrJXwvo15E יש לי גן], מתוך ערוץ המוזיקה של הטלוויזיה החינוכית הישראלית באתר YouTube
* [http://www.youtube.com/watch?v=L7QoR3Feko0 נערה ושמה כנרת], מתוך ערוץ המוזיקה של הטלוויזיה החינוכית הישראלית באתר YouTube
* [http://www.youtube.com/watch?v=2QdezenSM48 בכרם תימן], מתוך ערוץ המוזיקה של הטלוויזיה החינוכית הישראלית באתר YouTube
* [http://www.youtube.com/watch?v=b08OemLicJ8 הנערים הספנים], מתוך ערוץ המוזיקה של הטלוויזיה החינוכית הישראלית באתר YouTube
* [http://www.youtube.com/watch?v=wJ1vmVorXTs ריח תפוח ואודם שני], מתוך ערוץ המוזיקה של הטלוויזיה החינוכית הישראלית באתר YouTube
* [http://www.youtube.com/watch?v=H6mZA5uLy2U אבל מחר אחזור], מתוך ערוץ המוזיקה של הטלוויזיה החינוכית הישראלית באתר YouTube
*[https://www.discogs.com/Ofra-Haza-Shirei-Moledet-2/release/2146598 שירי מולדת ב'] באתר Discogs

==הערות שוליים==

קטגוריה:אלבומי 1983
קטגוריה:אלבומי עפרה חזה
קטגוריה:אלבומים בעברית
קטגוריה:אלבומי פלטינה בישראל
קטגוריה:אלבומי חברת הד ארצי